Luister net. 1 – Liplekker
Maandag 3 September. 2018 Tema: Luister net. 1
**** Dis die begin van 'n maand en nuwe seisoen. Dan kom die ernstige woord vanmôre en ons kry drie opdragte
Hoor Sy woord
Jes 28:23 Luister, en hoor na my stem; let op, en hoor my woord! 24 Ploeg die ploeër die hele dag om te saai? Skeur hy sy akker oop, en eg hy die hele dag? 25 Is dit nie só nie: As hy dit bo-op gelykgemaak het, gooi hy swart komyn uit en strooi komyn en saai koring in rye en gars in vakke en spelt langs die kant. 26 En sy God het hom onderrig hoe om dit te doen, Hy leer hom. 27 Want swart komyn word nie met die slee gedors nie, en die wawiel word nie oor komyn gerol nie; maar swart komyn word uitgeslaan met 'n stok en komyn met 'n hout.28 Word broodkoring fyngestamp? Nee, nie altyddeur dors hulle dit nie; en al dryf hulle die wawiel en die perde daaroor—hulle stamp dit nie fyn nie
**** Jesaja verduidelik verder oor grond voorbereiding, waar en hoe jy moet saai en dors en dat sekere saad anders as ander saad hanteer moet word. Dan eindig hy met die kosbare woorde
**** Soms is ons lewens so deurmekaar. Waarom? Omdat ons nie luister nie, nie oplet nie en ook nie Sy woord hoor nie. Ons ploeter voort aan ons eie siening, ons saai op verkeerde tyd of plek ons plant deurmekaar en dan wanneer ons 'n oes soek van siele is daar niks. Ons sit op 'n hopie en voel ons bereik dan niks. Dan kom die antwoord vir ons vandag. Alles kom van Hom af. Volg Sy beginsels Hy is wonderbaar van raad en groot van beleid.
Onse Vader hoe wonderbaar is U woord . Ons moet bely dat ons al so dikwels ons eie koers gevolg het . Nogtans dank ons U dat U juis daar is wanneer ons op 'n hopie sit en terug kyk na die gemors wat ons aangevang het. Ek bid vanmôre vir elkeen onder die letter K . My Vader bedien hulle opnuut vanmôre met U wonderbare raad wysheid en genade . Salf hulle ore om te luister en te hoor .